Ved universitetet i [[Padova]], hvor han opholdt sig i længere tid, blev han den tyske nations (dvs. gruppen af studerende med [[germanske sprog]] som [[modersmål]]) "råd". En matrikel over nationens medlemmer, begyndt af ham [[1605]], vidner endnu om den fremragende plads, han indtog blandt disse ([[Peter Friderich Suhm|Suhms]] ''Samlinger til den Danske Historie'' II, 3, 14). Imidlertid erhvervede han både politisk indsigt og megen sprogfærdighed, som siden kom ham til gode, navnlig ved forhandlinger med fremmede nationers sendebud. I foråret [[1606]] begav han sig på tilbagerejsen, men besøgte dog først [[Nederlandene]], hvor han en tid lang som [[volontør]] fulgte prins [[Morits af Nederlandene|Morits af Oranien]] på hans krigstog. Men da vinteren stundede til, rejste Friis hjem og blev snart efter (maj [[1607]]) optaget i [[Christian 4.|kongens]] omgivelser som [[hofjunker]], i hvilken stilling han blev i henved fire år. Da [[Rigsrådet (Danmark før enevælden)|rigsråd]] [[Jakob Ulfeldt (rigskansler)|Jacob Ulfeldt]] og [[doktor]] [[Jonas Charisius]] i november 1607 rejste til [[Holland]] for at deltage i [[generalstater]]nes fredsforhandlinger med [[Spanien]], var Friis med i deres følge. Først i august [[1608]] kom de tilbage.
Titler Politik Samfund Historie Ledelse Ledere